23α. ΒΑΣΙΛΙΚΟΝ ΔΙΑΤΑΓΜΑ της 23 Μαρτ./2 Απρ. 1953 Περί τροποποιήσεως και συμπληρώσεως του από 3.4.48 Β.Δ/τος «περί ιδρύσεως, λειτουργίας και ελέγχου των Ιδιωτικών Φυτωρίων Αμερικανικών Αμπέλων». Άρθρ.1.-3.(Τροποποιούνται τα άρθρ.1-2 και 5 Β.Δ. της 3/26 Απρ. 1948, ανωτ. σελ. 432). Άρθρ.4.-Προς ταχυτέραν ανασύστασιν των υπό της Φυλλοξήρας καταστρεφομένων αμπελώνων δύνανται εις ωρισμένα μεγάλα Αμπελουργικά  κέντρα της Χώρας ευρέως πεδίου προσαρμογής καθοριζόμενα       υπό του             Υπουργού      Γε(Μετά την σελ. 438(α) Σελ. 438,01 189-67 Προστασία κατά της φυλλοξήρας 16.Ε.γ.23-23α ωργίας να επιτραπή εις τας Συνεταιριστικάς Οργανώσεις των παραγωγών κατόπιν ειδικής αδείας, ο εμβολιασμός και η ριζοβόλησις ή και απλή μόνον ριζοβόλησις απλών μοσχευμάτων προερχομένων εκ Κρατικών ή Ιδιωτικών φυτωρίων Αμερικανικών Αμπέλων και καταλλήλων δια τα εδάφη των μελών των αποκλειστικώς και μόνον προς ανασύστασιν των υπό της φυλλοξήρας καταστρεφομένων αμπελώνων των αμπελουργών της περιοχής και ουχί προς εμπορίαν αυτών. Τα ειδικά ταύτα φυτώρια δεν δύνανται να είναι μικρότερα των 10 ποτιστικών στρεμμάτων έκαστον, κειμένων εις δύο το πολύ αλλήλων θέσεις της αυτής κοινοτικής περιοχής. Άρθρ.5.-Οι φυτωριούχοι υποχρεούνται να προμηθεύωνται τα αναγκαιούντα αυτοίς εμβόλια ευρωπαϊκών ποικιλιών από αμπελώνας VITIS VINIFERA επί αμερικανικών, ή μη υποκειμένων, απηλλαγμένους φυτοπαθολογικών ασθενειών και δη του μολυσματικού εκφυλισμού. Προκειμένου περί μη φυλλοξηριωσών περιοχών η προμήθεια εμβολίων γίνεται εξ αμπελώνων αμολύντων περιοχών. Ο τρόπος της υπό των αμπελουργών δηλώσεως των αμπελώνων, εξ ων θα λαμβάνωνται τα εμβόλια, ο τρόπος της διενεργείας του ελέγχου της υγιεινής καταστάσεως τούτων υπό των αρμοδίων φυλλοξηρικών υπαλλήλων ή άλλων τεχνικών υπαλλήλων του Υπουργείου Γεωργίας, ο τρόπος της προμηθείας των εμβολίων υπό των φυτωριούχων και πάσα σχετική λεπτομέρεια καθορισθήσονται δι’ υπουργικής αποφάσεως, μετά γνώμην του Ανωτέρου Αντιφυλλοξηρικού Συμβουλίου. Ωσαύτως, προς καταστολήν, προς πρόληψιν της εξαπλώσεως και μεταδόσεως μολυσματικών νόσων, οι φυτωριούχοι υποχρεούνται να προμηθεύωνται τα δια την σύστασιν των μητρικών φυτειών των απαιτούμενα έρριζα μοσχεύματα Αμερικανικών αμπέλων εκ Κρατικών φυτωρίων Αμερικανικών αμπέλων ή εξ ιδιωτικών τοιουτων απηλλαγμένων μολυσματικών νόσων. Μητρικαί φυτείαι συνιστώμεναι δι’ ερρίζων μοσχευμάτων Αμερικανικών αμπέλων προερχομένων εκ μητρικών φυτειών, αίτινες δεν υπέστησαν τον φυτοπαθολογικόν έλεγχον, καταστρέφονται υπό της οικείας Δ/νσεως Γεωργίας άνευ ουδεμιάς αποζημιώσεως, συμφώνως τω άρθρ. 3 παρ. ι΄ του Νόμ. 2147/1952. Ο τρόπος της διενέργειας του φυτοπαθολογικού ελέγχου των μητρικών φυτειών και ο τρόπος της προμηθείας παρά των φυτωριούχων υγιών ερρίζων μοσχευμάτων προς σύστασιν των μητρικών φυτειών και πάσα σχετική λεπτομέρεια καθορισθήσονται δι’ υπουργικής αποφάσεως μετά γνώμην του Ανωτέρου Αντιφυλλοξηρικού Συμβουλίου. Σελ. 438,02 Μητρικαί φυτείαι Αμερικανικών αμπέλων προσβεβλημέναι εκ μολυσματικών νόσων καταστρέφονται υπό της οικείας Διευθύνσεως Γεωργίας άνευ ουδεμιάς αποζημιώσεως, συμφώνως τω άρθρ. 3 παρ. ι΄ του Νόμ. 2147/1952. Άρθρ.6.-Δια την εφαρμογήν του από 3.4.48 Β.Δ/τος, ως τούτο ετροποποιήθη και συνεπληρώθη δια του παρόντος, υπό το όνομα «Αμερικανικαί άμπελοι ή Αμερικανικά υποκείμενα» νοούνται είδη του γένους VITIS και υβρίδια αυτών, εφ’ ων εμβολιάζονται διάφοροι ποικιλίαι VITIS VINIFERA, υπό δε το όνομα «Μητρικαί φυτείαι Αμερικανικών αμπέλων» νοούνται είδη του γένους VITIS και υβρίδια αυτών χρησιμοποιούμενα προς παραγωγήν κληματίδων ή απλών μοσχευμάτων Αμερικανικών αμπέλων. Εις τον αυτόν επί της Γεωργίας Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 